turjo4nis/wikipedia-bn-dump-20250701 huggingface dataset:
ইবনে 'উলায়্যা

আবু বিশর ইসমা'ইল ইবনে ইব্রাহিম ইবন মুকসিম (), ইবনে 'উলায়্যা নামে পরিচিত (), ছিলেন বসরার একজন হাদীছ বিশারদ, ফাকীহ এবং মুফতি।

তথ্যসূত্র 

৭২৯-এ জন্ম
৮০৯-এ মৃত্যু
মুহাদ্দিস
সুন্নি মুসলিম পণ্ডিত
সুন্নি ইমাম
বাগদাদের ব্যক্তি
৮ম শতাব্দীর ইসলামের মুসলিম পণ্ডিত
সুন্নি ফিকহ পণ্ডিত
মাইকেল চ্যাপলিন (অভিনেতা)

মাইকেল জন চ্যাপলিন (ইংরেজি: Michael John Chaplin; জন্ম: ৭ মার্চ, ১৯৪৬) হলেন একজন মার্কিন অভিনেতা, লেখক ও প্রযোজক। তিনি অভিনেতা ও চলচ্চিত্র নির্মাতা চার্লি চ্যাপলিন ও উনা ওনিলের পুত্র।

কর্মজীবন
১৯৬০ এর দশকের মাঝামাঝিতে ব্রিটিশ প্রকাশন লেসলি ফ্রেউইনের সাথে চ্যাপলিনের চুক্তি হয় যে ফ্রেউইন চ্যাপলিনের আত্মজীবনী আই কুডন্ট স্মোক দ্য গ্রাস অন মাই ফাদার্স লন প্রকাশ করবেন। বইটি তিনি টম মেরিন ও চার্লস হাম্বলেট সহযোগে লিখবেন। বইটি প্রকাশের পূর্বে চ্যাপলিন বইটি প্রকাশের বিরুদ্ধে মামলা করেন, যাতে বইটি প্রকাশিত না হয়, এবং কারণ হিসেবে তিনি যুক্তি দেখান যে এই বইটি প্রকাশিত হলে তার এবং তার পরিবারের উপর বিরূপ প্রভাব দেখা দিবে। ইংল্যান্ড ও ওয়েলসের আপিল আদালত এই নিষেধাজ্ঞা প্রত্যাহার করে এবং যুক্তি প্রদর্শন করে যে চ্যাপলিন এই চুক্তির বিরুদ্ধে অবস্থান করছে কারণ তিনি এই প্রকাশনা থেকে কিছু পাওয়ার চেষ্টা করছেন, যেহেতু এই বইয়ের মাধ্যমে তার সাহিত্য জীবন শুরু হতে যাচ্ছে।

ব্যক্তিগত জীবন
চ্যাপলিন প্রথমে পাত্রিস চ্যাপলিনকে বিয়ে করেন। তাদের দুই সন্তান রয়েছে। পাত্রিসের সাথে বিবাহ বিচ্ছেদের পর তিনি পাত্রিশিয়া বেতোদিয়েকে বিয়ে করেন। পাত্রিশিয়া একজন চিত্রশিল্পী এবং ত্রিনিদাদীয় চিত্রশিল্পী পাত্রিক বেতোদিয়ের কন্যা। পাত্রিশিয়ার সাথে তার চার সন্তান রয়েছে। সন্তানদের মধ্যে উল্লেখযোগ্য হলেন অভিনেত্রী কারমেন চ্যাপলিন ও ডলারেস চ্যাপলিন।

চলচ্চিত্রের তালিকা
 লাইমলাইট (১৯৫২) - শুরুর দৃশ্যের শিশু (অনুল্লেখ্য)
 আ কিং ইন নিউ ইয়র্ক (১৯৫৭) - রুপার্ট ম্যাকঅ্যাবি
 প্রমিজ হার অ্যানিথিং (১৯৬৫) - হিথক্লিফ (অনুল্লেখ্য)
 দ্য স্যান্ডউইচ ম্যান (১৯৬৬)
 দি ইনোভেটরস (২০১৪) - মন্ত্রী (কণ্ঠ ভূমিকা)

আরও দেখুন
 চ্যাপলিন পরিবার

তথ্যসূত্র

বহিঃসংযোগ
 
 

১৯৪৬-এ জন্ম
জীবিত ব্যক্তি
২০শ শতাব্দীর মার্কিন অভিনেতা
আইরিশ বংশোদ্ভূত মার্কিন ব্যক্তি
ইংরেজ বংশোদ্ভূত মার্কিন ব্যক্তি
ক্যালিফোর্নিয়ার অভিনেতা
ক্যালিফোর্নিয়ার লেখক
চ্যাপলিন পরিবার
মার্কিন চলচ্চিত্র অভিনেতা
মার্কিন আত্মজীবনীকার
ব্রিটিশ বংশোদ্ভূত মার্কিন ব্যক্তি
শিশির কুমার ঘোষ

শিশির কুমার ঘোষ (১৮৪০ - ১০ জানুয়ারী, ১৯১১) বাংলার নবজাগরণের ব্যক্তিত্ব, জাতীয়তাবাদী সাংবাদিক, সাহিত্যিক ও নাট্য রচয়িতা।

প্রারম্ভিক জীবন
শিশির কুমার ঘোষ সালে ব্রিটিশ ভারতের যশোর জেলার ঝিকরগাছা থানার অমৃত বাজার(মাগুরা) গ্রামে জন্মগ্রহণ করেন। যশোর জিলা স্কুলে কিছুদিন পড়াশুনার পর কলকাতার হেয়ার স্কুল থেকে ১৮৫৭ সালে এন্ট্রান্স পাশ করে প্রেসিডেন্সি কলেজে ভর্তি হন। যশোর ফিরে জনকল্যাণমূলক কাজে আত্মনিয়োগ করেন।

সামাজিক অবদান 
শিক্ষা দপ্তরে ডেপুটি ইনস্পেকটর হিসেবে কর্মজীবন শুরু করলেও সমাজসেবা ও সাহিত্য সাধনার প্রতি তীব্র অনুরাগ ছিল তার। তিনি ঝিকরগাছায় বাজার স্থাপনা করেন ও নাম দেন অমৃত বাজার। নিজে মুদ্রণযন্ত্র কিনে এনে পত্রিকা প্রকাশ শুরু করেন। তার জীবনের শ্রেষ্ঠ কীর্তি ১৮৬৮ সালে অমৃতবাজার পত্রিকার প্রতিষ্ঠা। সত্যনিষ্ঠ লেখনী ও সাংবাদিকতার মাধ্যমে নীলকরদের অত্যাচার নির্ভয়ে তুলে ধরতেন শিশির কুমার। তার নির্ভীক ও সত্যনিষ্ঠ কলম সমাজের অন্যায় ও অবিচারের বিরুদ্ধে ও কৃষক শ্রেণীর পক্ষে সর্বদা সচল ছিল। ১৮৭৪ সালে তার পত্রিকায় নীল বিদ্রোহকে বাংলার প্রথম বিপ্লব বলে অভিহিত করা হয়। তার জনপ্রিয়তা ও সাহসী ভূমিকায় সরকার চিন্তিত হয়। ফলত ব্রিটিশ সরকারের রোষানলে পড়েন শিশির কুমার এবং তার বিরুদ্ধে মামলাও হয়। তার পক্ষে আদালতে সওয়াল করেন ব্যারিস্টার মনমোহন ঘোষ। পত্রিকাটি ক্রমশ দ্বিভাষিক হয় ও ১৮৯১ সাল থেকে দৈনিক আকারে প্রকাশ হতে থাকে। তিনি রাজনীতিতে যোগ দিয়েছিলেন। সংবাদপত্র নিবারণ আইন, দমন মূলক আইন, ইত্যাদির বিরোধীতা করেন। তারই উদ্যোগে ১৮৭৫ সালে গঠিত হয় ইন্ডিয়ান অ্যাসোসিয়েশন। সমাজ সংস্কারের ক্ষেত্রে শিশির কুমার ঘোষের অবদান উল্লেখযোগ্য। পণ্ডিত ঈশ্বরচন্দ্র বিদ্যাসাগরের উদ্যোগে বিধবা বিবাহ চালু করার পক্ষে যে অল্প কয়েকজন মনীষা ছিলেন তিনি তাদের অন্যতম। এর স্বপক্ষে তিনি অমৃরতবাজার পত্রিকায় জোরালো প্রবন্ধ লেখেন। তার অনন্য সামাজিক অবদানের জন্যে তাকে মহাত্মা বলে ডাকা হত।

সাহিত্য 
শিশির কুমার বঙ্গীয় নাট্যশালা স্থাপনে অবদান রাখেন। তার রচিত প্রহসন নাটক বাজারের লড়াই ও নয়শো রূপেয়া নাটক দুটি তারই পরিচালনায় মঞ্চস্থ হয়। তিনি ছয় খণ্ডে শ্রী অমিয় নিমাই চরিত্ ও ইংরেজিতে Lord Gouranga Ges এবং  Salvation for All  গ্রন্থ রচনা করেহিলেন। তার অন্যান্য গ্রন্থগুলি হল শ্রী কালাচাঁদগীতি, শ্রী নিমাই সন্ন্যাস, সর্পাঘাতের চিকিৎসা, সংগীত শান্ত্র।

তথ্যসূত্র

বাংলার নবজাগরণ
বাঙালি সম্পাদক
বাংলা ভাষার লেখক
১৮৪০-এ জন্ম
১৯১১-এ মৃত্যু
যশোর জেলার ব্যক্তি
যশোর জিলা স্কুলের প্রাক্তন শিক্ষার্থী
কলকাতা প্রেসিডেন্সি কলেজের প্রাক্তন শিক্ষার্থী
এবিপি গ্রুপ
১৯শ শতাব্দীর ভারতীয় সাংবাদিক
বাঙালি হিন্দু
১৯শ শতাব্দীর বাঙালি
২০শ শতাব্দীর বাঙালি
বিশ্বভারতী বিশ্ববিদ্যালয়ের শিক্ষক
ভারতীয় ইতিহাসবিদ
১৯শ শতাব্দীর ইতিহাসবিদ
২০শ শতাব্দীর ভারতীয় ইতিহাসবিদ
রবীন্দ্রনাথ ঠাকুর
ভারতীয় প্রকাশক (ব্যক্তি)
কলকাতা বিশ্ববিদ্যালয়ের প্রাক্তন শিক্ষার্থী
বাঙালি লেখক
ভারতীয় জীবনীকার
পশ্চিমবঙ্গের ভারতীয় স্বাধীনতা কর্মী
পশ্চিমবঙ্গের সাংবাদিক
ভারতীয় নাট্যকার
২০শ শতাব্দীর ভারতীয় নাট্যকার
ভারতীয় পুরুষ নাট্যকার
পশ্চিমবঙ্গের নাট্যকার
হেয়ার স্কুলের প্রাক্তন শিক্ষার্থী
প্রেসিডেন্সি বিশ্ববিদ্যালয়, কলকাতার প্রাক্তন শিক্ষার্থী
ভারতীয় সম্পাদক
ভারতীয় সংবাদপত্র সম্পাদক
পূর্ববঙ্গে জন্ম
১৯শ শতাব্দীর ভারতীয় জীবনীকার
ব্রিটিশ ভারতের নাট্যকার
দত্তা গায়কওয়াড়

দত্তাজীরাও কৃষ্ণারাও গায়কওয়াড় (Dutta Gaekwad)জন্ম ২৭ অক্টোবর ১৯২৮, তিনি একজন  ভারতীয় আন্তর্জাতিক ক্রিকেটার ছিলেন । তিনি ১১ টি টেস্টে অংশ নেন, ১৯৫২ এবং ১৯৫৯ সালে ইংল্যান্ড সফর করেন এবং ১৯৫২-৫৩ সালে ওয়েস্ট ইন্ডিজ সফর করেন। ১৯৫৯ সালের ইংল্যান্ড  সফরে তিনি ভারতীয় ক্রিকেট দলের নেতৃত্ব দেন। তিনি একটি আঞ্চলিক লেগ স্পিনার বোলারও ছিলেন।

প্রথম-শ্রেণীর ক্রিকেট
গায়কওয়াড় বোম্বে বিশ্ববিদ্যালয় এবং মহারাজা সায়াজি বরোদা বিশ্ববিদ্যালয়ে তিনি প্রাথমিক ক্রিকেট খেলেছেন। তিনি ১৯৫২ সালে হেডিংলে টেস্ট অভিষেক করে, ইনিংস শুরু করেন। যদিও তিনি এই সফরে আগে কখনোই এটি করেননি। তিনি ১৯৫২ সালের হেডিংলে টেস্টের দ্বিতীয় ইনিংসে চারজনের শিকার হন, (পঞ্চজ রায়, বিজয় মঞ্জরেকার এবং মাধব মন্ত্রীর অন্যতম ছিলেন)।পরের বছর তার ওয়েস্ট ইন্ডিজ সফর দ্বিতীয় টেস্টের সময় অবিচ্ছিন্নভাবে অবসরে চলে যায়। তিনি যখন হঠাৎ করেই বিজয়ী হন এবং তার কাঁধ ভেঙ্গে যান তখন তিনি হতাশ হন।

টেস্ট ক্রিকেট

১৯৫৬-৫৮ সালে তিনি বরোদাতে ৯ বছরের মধ্যে প্রথম রঞ্জি শিরোপা জেতেন। মৌসুমের শুরুতে ব্যাঙ্গালোরের বিরুদ্ধে ডাবল সেঞ্চুরি করেন তিনি। এর পর ১৯৫৮-৫৯ সালে ওয়েস্ট ইন্ডিজের বিরুদ্ধে চূড়ান্ত টেস্টের জন্য ভারতীয় ক্রিকেট দলকে প্রত্যাহার করা হয়েছিল। দ্বিতীয় ইনিংসে তার ৫২ রান ছিল, তার ক্যারিয়ারের একমাত্র পঞ্চম এবং ভারতের কাছে একটি সম্মানজনক ড্র অর্জন করে।

এই ম্যাচে অধিনায়ক হিমু অধিকারী অনুপলব্ধ, গায়কওয়াড ১৯৫৯ সালে ইংল্যান্ড সফরে ভারতীয় ক্রিকেট দলের নেতৃত্বে ছিলেন। তিনি সিরিজ জুড়ে অসুস্থতায় ভোগেন এবং দলের উপর বেশি নিয়ন্ত্রণ ছিল না।  পাঁচটি ম্যাচে পরাজিত হয় এবং গায়কওয়াড অন্য টেস্টের জন্য প্রস্তুত ছিলেন না।

রঞ্জি ট্রফিতে তিনি ১৪ শতকের সঙ্গে ৩১৩৯ রান এবং ১৯৫৯-৬০ সালে মহারাষ্ট্রের বিপক্ষে সর্বোচ্চ ২৪৯ রান করেন। গায়কওয়াড় ভারতীয় উদ্বোধনী লেখক আনশুমন গাওকওয়াড।  বরোদা রাজ পরিবারের সঙ্গে তার গভীর সম্পর্ক ছিলো এবং বরোদা রাজ্যের ডেপুটি কন্ট্রোলার হিসেবে দায়িত্ব পালন করেন।

তথ্যসূত্র 

 Christopher Martin-Jenkins, Who's who of Test cricketers (1986). The description in the lead is from this book.
 Rajan Bala, The Covers are Off. Bala suggests that one of the reasons for the fiasco of the 1959 tour was the resentment of Bombay players towards those from Baroda.
 Richard Cashman, Patrons, Players and the Crowd.
 Cricinfo interview

বহিঃসংযোগ
 Cricinfo profile
 Cricketarchive profile

জন্ম ১৯২৮
বরোদা ক্রিকেট
ভারতের টেস্ট ক্রিকেট অধিনায়ক
ভারতের টেস্ট ক্রিকেটার
ভারতীয় ক্রিকেটার
১৯২৮-এ জন্ম
জীবিত ব্যক্তি
বরোদার ক্রিকেটার
ইন্ডিয়ান ইউনিভার্সিটিজের ক্রিকেটার
পশ্চিম অঞ্চলের ক্রিকেটার
গুজরাত থেকে আগত ক্রিকেটার
মুরঘাব জেলা

মুরঘাব (পশতু/ - মুরগাব)আফগানিস্তান এর বাদঘিজ প্রদেশ এর উত্তরপূর্বে অবস্থিত একটি জেলা। জেলাটির রাজধানী হচ্ছে মুরঘাব শহর যেটি মুরঘাব নদী বরাবর অবস্থিত।

জনসংখ্যার উপাত্ত
২০০৩ সালে মুরঘাব জেলার আনুমানিক জনসংখ্যা ছিল প্রায় ১০৯,৩৮১ জন। জাতিসংঘের হাই কমিশনার ফর রিফিউজি'র (ইউএনএইচসিআর) প্রতিবেদন অনুযায়ী, মোট জনসংখ্যার  ৮৫.৬% পশতু, ৭% তাজিক, ৭% তুর্কি এবং ০.৩% উজবেক রয়েছে।

তথ্যসূত্র

UNHCR District Profile, compiled 2002-08-26, accessed 2006-05-05 (PDF).
Dupree, Nancy Hatch (1977): An Historical Guide to Afghanistan. 1st Edition: 1970. 2nd Edition. Revised and Enlarged. Afghan Tourist Organization

বহিঃসংযোগ
মুরঘাব জেলার মানচিত্র (পিডিএফ ফরমেট)

বাদঘিজ প্রদেশ
বাদঘিজ প্রদেশের জেলা
লভ স্টেশন

লাভ স্টেশন অশোক পতি পরিচালিত ও তরঙ্গ সিনে প্রোডাকশনস প্রযোজিত ২০১৬ সালে মুক্তি পাওয়া ওড়িয়া ভাষার চলচ্চিত্র।

অভিনয়ে
 বাবুশান মহান্তি
 এলিনা সামন্তরায়
 চৌধুরি জয়প্রকাশ দাস
 মিহির দাস
 সলিল মিত্র
 জীবন পন্ডা
 পুষ্পা পন্ডা
 অসিত পতি
 বিজয় পট্টনায়ক
 পপু পম পম

সঙ্গীত
ছবিটির সঙ্গীত পরিচালনা করেছেন অভিজিত মজুমদার। গানগুলো হল:

তথ্যসূত্র

ওড়িয়া ভাষার চলচ্চিত্র
২০১৬-এর চলচ্চিত্র
২০১৬-এর প্রণয়ধর্মী নাট্য চলচ্চিত্র
ভারতীয় প্রণয়ধর্মী নাট্য চলচ্চিত্র
অশোক পতি পরিচালিত চলচ্চিত্র
তেলুগু চলচ্চিত্রের ওড়িয়া পুনর্নির্মাণ
জেড চিনোওয়েথ

জেড চিনোওয়েথ (জন্ম ২১ আগস্ট, ১৯৯৮) একজন মার্কিন অভিনেত্রী এবং নৃত্য শিল্পী, তিনি ২০১৪ সালে মুক্তিপ্রাপ্ত  মহাকাব্যোচিত ঐতিহাসিক কল্পনাপ্রবণ এবং যুদ্ধের, জনপ্রিয় মার্কিন চলচ্চিত্র ৩০০: দ্য রাইজ অব এন এম্পায়ার এ  আর্টেমিশিয়া ভূমিকায় এবং ২০১৬ সালে মুক্তিপ্রাপ্ত অতিমানবীয় কাল্পনিক চরিত্রের জনপ্রিয় মার্কিন চলচ্চিত্র ব্যাটম্যান ভার্সেস সুপারম্যান: ডাউন অব জাস্টিস এ কারম্যান ভূমিকায় অভিনয় করার জন্য সবার নিকট পরিচিতি পেয়ে যান।

জীবনী
চিনোওয়েথের জন্ম মার্কিন যুক্তরাষ্ট্রের ইউটা রাজ্যের পার্ক সিটি নামক শহরে।

২০১২ সালে, তিনি প্রথম হাস্যরস এবং সঙ্গীতধর্মী মার্কিন ওয়েব ধারাবাহিক "ডক্টর ফেবিউলাস" এ একজন স্ট্রিট ড্যান্সার হিসেবে হাজির হন। তার অভিনয় জীবনে আত্বপ্রকাশকারী চলচ্চিত্রটি ছিল ২০১৪ সালে মুক্তিপ্রাপ্ত মহাকাব্যোচিত ঐতিহাসিক কল্পনাপ্রবণ এবং যুদ্ধের, জনপ্রিয় মার্কিন চলচ্চিত্র ৩০০: দ্য রাইজ অব এন এম্পায়ার, চলচ্চিত্রটিতে তিনি অার্টেমিশিয়া ভূমিকায় অভিনয় করেন।

চলচ্চিত্র সমূহ

চলচ্চিত্র

ছোট পর্দায়

তথ্যসূত্র

১৯৯৮-এ জন্ম
জীবিত ব্যক্তি
মার্কিন মহিলা নৃত্যশিল্পী
মার্কিন শিশু অভিনেত্রী
মার্কিন অভিনেত্রী
২১শ শতাব্দীর মার্কিন নারী
বারমুডা ট্রায়াঙ্গেল-এ ঘটা দুর্ঘটনার তালিকা

এটি বারমুডা ট্রায়াঙ্গেল-এ ঘটা দুর্ঘটনাসমূহের তালিকা।

আকাশপথের দুর্ঘটনাসমূহ 
 ১৯৪৫: জুলাই ১০, টমাস আর্থার গার্নার, এএমএম৩, ইউএসএন, ১১ জন অন্য সদস্যসহ বারমুডা ট্রায়াঙ্গালে হারিয়ে যান। তারা ৯ জুলাই ১৯৪৫ তারিখ ৭:০৭ মিনিটে ব্যানানা রিভারের নাভাল এয়ার স্টেশন থেকে রওনা দেন। তাদের সর্বশেষ অবস্থান জানা যায় ১০ জুলাই ১৯৪৫ রাত ১:১৬-এ। কিন্তু তারপরে তাদের আর কোনো সন্ধান পাওয়া যায়নি।
 ১৯৪৫: ডিসেম্বর ৫, ফ্লাইট ১৯ ১৪ জন লোকসহ হাড়িয়ে যায় এবং একই দিনে ১৩ জন লোকসহ ফ্লাইট ১৯কে খুজতে গিয়ে পিবিএম মেরিনার হাড়িয়ে যায়।
 ১৯৪৮: জানুয়ারি ৩০, আভ্রো টুডোর জি-এএইচএনটি স্টার টাইগার ৬জন সদস্য ও ২৫ জন যাত্রীসহ হারিয়ে যায়।
 ১৯৪৮:ডিসেম্বর ২৮, ডগলাস ডিসি-৩ এনসিং৬০০২ তিনজন সদস্য ও ৩৬জন যাত্রীসহ হারিয়ে যায়।
 ১৯৪৯: জানুয়ারি ১৭, আভ্রো টুডোর জি-এজিআরই স্টার এরিয়েল সাতজন সদস্য ও ১৩জন যাত্রীসহ কিন্ডলে ফিল্ড, বারমুডা থেকে জ্যামাইকার দিকে রওনা দেওয়ার পরে হারিয়ে যায়।
 ১৯৫৬: নভেম্বর ৯, মার্টিন মার্লিন ১০জন সদস্যসহ বারমুডা থেকে রওনা দিয়ে হারিয়ে যায়।
 ১৯৬২: জানুয়ারি ৮, একটি ইউএসএএফ কেবি-৫০ ৫১-০৪৬৫ হারিয়ে যায়।

সমুদ্রে ঘটা দুর্ঘটনাসমূহ 
 ১৮১৪: ইউএসএস ওয়াসপ ১৪০জন লোকসহ হারিয়ে যায়।
 ১৮২৪: ইউএসএস ওয়াইল্ড ক্যাট কিউবা থেকে টম্পকিন্স আইল্যান্ড এর দিকে যাওয়ার সময় ১৪জন লোকসহ হারিয়ে যায়।

স্থলে ঘটা দুর্ঘটনাসমূহ 
 ১৯৬৯: গ্রেট আইজ্যাক লাইটহাউস (বিমিনি, বাহামাস)- এর দুইজন কিপার হারিয়ে যান এবং তাদের আর খুজে পাওয়া যায়নি।

তথ্যসূত্র

বহিঃসংযোগ 
 United States Coast Guard casualty reports
 The Bermuda Triangle: A Selective Bibliography

বারমুডা ট্রায়াঙ্গেল
আন্তর্জাতিক জলভাগ
সামুদ্রিক ঘটনাবলি
সামুদ্রিক লোকাচারবিদ্যা
জোসেফিন চ্যাপলিন

জোসেফিন হান্নাহ চ্যাপলিন (ইংরেজি: Josephine Hannah Chaplin; জন্ম: ২৮ মার্চ, ১৯৪৯) হলেন একজন মার্কিন অভিনেত্রী। তিনি ব্রিটিশ অভিনেতা ও চলচ্চিত্র নির্মাতা চার্লি চ্যাপলিন ও তার চতুর্থ স্ত্রী উনা ওনিলের কন্যা। চ্যাপলি অভিনীত উল্লেখযোগ্য চলচ্চিত্র হল পিয়ের পাওলো পাসোলিনি পরিচালিত দ্য ক্যান্টারবারি টেল্‌স (১৯৭২).

ব্যক্তিগত জীবন
চ্যাপলিন ১৯৭৭ থেকে ১৯৮৩ সাল পর্যন্ত ফরাসি অভিনেতা মরিস রনের সঙ্গী ছিলেন। ১৯৮৩ সালে রনে মারা যান। তাদের এক পুত্র, জুলিয়ান রনে ১৯৮০ সালে ১৬ অক্টোবর জন্মগ্রহণ করে।

চ্যাপলিন গ্রিক নিকোলাস সিস্টোভারিসকে বিয়ে করেন। তাদের এক পুত্র, চার্লি।

চলচ্চিত্রের তালিকা
 লাইমলাইট (১৯৫২)
 আ কাউন্টেস ফ্রম হংকং (১৯৬৭)
 দ্য ক্যান্টারবারি টেল্‌স (১৯৭২)
 এস্কেপ টু দ্য সান (১৯৭২)
 লদেউর দে ফভেস (১৯৭২)
 লে কোয়েত্রে শার্লত্‌স মস্কোয়েতাইরেস (১৯৭৪)
 অঁ নোস কোয়েত্রে, কার্দিনাল (১৯৭৪)
 নুইত রোজে (১৯৭৪)
 দক্তেউর ফ্রঁসোয়া গাইলান্দ (১৯৭৬)
 দ্য পিক্‌স অব জেলেঞ্জোরে (১৯৭৬)
 জ্যাক দ্য রিপার (১৯৭৬)
 অঁ লোম্ব্রে দুন এতে (১৯৭৬)
 দ্য ব্যাড বয় (১৯৮৪)
 পলেত অউ ভিনেগ্রে (১৯৮৫).
 কোইন্সিদেন্স (১৯৮৬)
 ডাউনটাউন হিট (১৯৯৪)

আরও দেখুন
 চ্যাপলিন পরিবার

তথ্যসূত্র

বহিঃসংযোগ

 

১৯৪৯-এ জন্ম
জীবিত ব্যক্তি
২০শ শতাব্দীর মার্কিন অভিনেত্রী
আইরিশ বংশোদ্ভূত মার্কিন ব্যক্তি
ইংরেজ বংশোদ্ভূত মার্কিন ব্যক্তি
ক্যালিফোর্নিয়ার অভিনেত্রী
চ্যাপলিন পরিবার
মার্কিন চলচ্চিত্র অভিনেত্রী
মার্কিন টেলিভিশন অভিনেত্রী
ব্রিটিশ বংশোদ্ভূত অভিনেত্রী
আইরিশ বংশোদ্ভূত অভিনেত্রী
ব্রিটিশ বংশোদ্ভূত মার্কিন ব্যক্তি
২১শ শতাব্দীর মার্কিন নারী
ভিক্টোরিয়া চ্যাপলিন

ভিক্টোরিয়া চ্যাপলিন (ইংরেজি: Victoria Chaplin; জন্ম: ১৯ মে, ১৯৫১) হলেন একজন ব্রিটিশ-মার্কিন সার্কাস পরিবেশক। তিনি প্রখ্যাত কৌতুকাভিনেতা ও চলচ্চিত্র পরিচালক চার্লি চ্যাপলিন ও তার চতুর্থ স্ত্রী উনা ওনিলের কন্যা। ২০০৬ সালে তিনি দ্য জুনবাগ সিম্ফনি শোয়ের পোশাক পরিকল্পনার জন্য ফরাসি জাতীয় মঞ্চ পুরস্কার, মলিয়ে পুরস্কার লাভ করেন।

জীবনী

প্রারম্ভিক জীবন
চ্যাপলিন ১৯৫১ সালের ১৯ মে ক্যালিফোর্নিয়ার সান্তা মনিকায় জন্মগ্রহণ করেন। তিনি চার্লি চ্যাপলিন ছিলেন একজন অভিনেতা ও চলচ্চিত্র পরিচালক এবং মাতা উনা ওনিল। মার্কিন যুক্তরাষ্ট্রে জন্ম নিলেও তিনি বেড়ে ওঠেন সুইজারল্যান্ডে। কিশোর বয়সে তিনি তার পিতার চলচ্চিত্র আ কাউন্টেস ফ্রম হংকং (১৯৬৬) এ অতিরিক্ত শিল্পী হিসেবে কাজ করেন। তার পিতা তাকে ১৯৬৯ সালে তার পরিকল্পিত দ্য ফ্রিক চলচ্চিত্রে আমাজনীয় বনাঞ্চলের এক পাখাওয়ালা তরুণী চরিত্রে প্রধান ভূমিকার জন্য নির্বাচন করেছিলেন। কিন্তু চ্যাপলিনের শারীরিক অসুস্থতা এবং ভিক্টোরিয়া ফরাসি অভিনেতা জঁ-বাপতিস্তে থিয়েরির সাথে পালিয়ে কারণে চলচ্চিত্র নির্মিত হয় নি।

কর্মজীবন
ভিক্টোরিয়া ও থিয়েরির প্রথম সাক্ষাৎ হয় যখন থিয়েরি তার পিতা চার্লি চ্যাপলিনের সার্কাসের সঙের প্রতি আগ্রহের কথা জানতে পারেন। থিয়েরি ভিক্টোরিয়াকে নিয়ে একটি নতুন ধরনের সার্কাস চালু করতে চান। তারা পালিয়ে যাওয়ার পর ফেদেরিকো ফেল্লিনির আই ক্লাউন্‌স (১৯৭০) চলচ্চিত্রে দুইজনকে সঙ হিসেবে দেখা যায়। পরের বছরে তিনি প্রথমবারের মত দাভিগনন উৎসবে তাদের প্রতিষ্ঠিত সমসাময়িক সার্কাস ল্য সির্কে বঁজোর-এর সার্কাস পরিবেশন করেন। ১৯৭৪ সালে তারা দুজনে আরেকটি নতুন ও ছোট সার্কাস ল্য সির্কে ইমাজিনাইর প্রতিষ্ঠা করেন। এতে শুধুমাত্র তারা দুজনে পরিবেশনা করতেন এবং মাঝে মাঝে তাদের সন্তানেরা পরিবেশনা করতেন। ১৯৯০ সালের পর থেকে তারা ল্য সির্কে ইনভিসিবল-এ সার্কাস পরিবেশনা করেন।

ব্যক্তিগত জীবন
চ্যাপলিন ও থিয়েরির দুই সন্তান। অরেইলা থিয়েরি ১৯৭১ সালে ২৪ সেপ্টেম্বর জন্মগ্রহণ করে, এবং জেমস থিয়েরি ১৯৭৪ সালের ২ মে জন্মগ্রহণ করে। তাদের দুই সন্তানও পরিবেশনা শিল্পী। ল্য সির্কে ইনিভিসিবল এ পরিবেশনার পাশাপাশি চ্যাপলিন তার সন্তানদের পরিবেশনায় সহযোগিতা করেন। তার পুত্রের দ্য জুনবাগ সিম্ফনি শোয়ের পোশাক পরিকল্পনার জন্য ২০০৬ সালে তিনি ফরাসি জাতীয় মঞ্চ পুরস্কার, মলিয়ে পুরস্কার লাভ করেন।

তথ্যসূত্র

গ্রন্থপঞ্জি

বহিঃসংযোগ
Official website for Le Cirque Invisible
 

১৯৫১-এ জন্ম
জীবিত ব্যক্তি
চ্যাপলিন পরিবার
ব্রিটিশ পরিবেশনা শিল্পী
সার্কাস পরিবেশক
ইংরেজ বংশোদ্ভূত মার্কিন ব্যক্তি
আইরিশ বংশোদ্ভূত মার্কিন ব্যক্তি
ব্রিটিশ বংশোদ্ভূত মার্কিন ব্যক্তি
রাজা দিব্য সিংহ

রাজা দিব্য সিংহ বা দিব্য সিংহ ছিলেন সিলেট বিভাগের সুনামগঞ্জের প্রাচীন লাউড় রাজ্যের ও জগন্নাথপুর রাজ্যের অধিপতি বা শাসক। যিনি পরবর্তিতে ভারত উপমহাদেশের বঞ্চবধর্মীয় দার্শনিক হয়ে খ্যাতি লাভ করে কৃঞ্চদাশ নামে খ্যাতিয়মান হন।

পরিচিতি
দ্বাদশ শতাব্দীতে লাউড় ও জগন্নাথপুর রাজ্যে রাজা রাজা বিজয় মাণিক্য রাজত্ব করেন। তার অনেক কাল পরে পঞ্চদশ শতাব্দীর শুরুতে দিব্য সিংহ নামে নৃপতি রাজা হন। তখন লাউড়ের রাজধানী নবগ্রামে স্থানান্তর হ্য়। নবগ্রাম বৈষ্ণবী ধর্মাবতার অদ্বৈত আচার্যের জন্মস্থান বলে আখ্যায়িত। রাজা দিব্য সিংহের তিন পুত্র সন্তান ছিল। এক পুত্র বৈরাগ্য অবলম্বনে কাশিবাসি হন। বয়সক্রমে রাজা দিব্য সিংহ তার পুত্রদের মধ্যে রামানাথ সিংহকে লাউড় রাজ্যের সিংহাসন দিয়ে অন্য পুত্র কেশব সিংহের সাথে জগন্নাথপুরর রাজ্যে এসে বসবাস করেন। পরে তিনি শান্তি সাধনায় তার মন্ত্রীতনয় অদ্বৈত্যের আখড়া শান্তিপুরে চলে যান। সেখানে থেকে অদ্বৈত্যের উপদেশে বৈষ্ণবীধর্ম গ্রহণ করেন এবং অদ্বৈত্য বাল্যলিলা গ্রন্থ রচনা করে কৃষ্ণদাস নামে খ্যাত হন।

বৈঞ্চব ধর্মের দীক্ষা

রচনা
বাল্যলীলাসূত্র-  সংস্কৃত ভাষায় লিখা মহাপ্রভু অদ্বৈত আচার্যের জীবনীগ্রন্থ।

তথ্যসূত্র

ধর্ম গুরু
শাসক
বঙ্গের প্রাচীন রাজ্য
সিলেট বিভাগ
১২৯০-এর জিলি ভূমিকম্প

১২৯০ জিলি ভূমিকম্প ২৭ সেপ্টেম্বর সংগঠিত হয় যার উপকেন্দ্র ইউনান সাম্রাজ্যের নিংচেন, জংশো শেং-এর নিকটবর্তী। এই অঞ্চলটি বর্তমানে চীনের অন্তর্দেশীয় মঙ্গোলিয়ার একটি প্রশাসনিক অঞ্চল। এই ভূমিকম্পটির ভূপৃষ্ঠের আলোড়ন মাত্রা ছিল ৬.৮ এবং মার্কালি তীব্রতা স্কেলে IX (মারাত্মক) ছিল। একটি জায়গার মৃতের সংখ্যা ৭,২৭০ দেখানো হয়, যেখানে অন্য জায়গার সংখ্যা ১০০,০০০ দেখানো হয়েছে।

ক্ষয়ক্ষতি
এই ভূমিকম্পটি নিংচেন, চাংপিং, হেজিয়ান, রেঙ্কো, জিয়ংশিয়াং, বাউডিং, ইক্সিয়ানের ৪৮০ গুদামঘর এবং অসংখ্য বাড়িঘর ধ্বংস করে এবং বাইজিয়াং জেলারও অনেক ক্ষতি করে। এটি ইক্সিয়ানের ফেঙ্গুও মঠকে চরমভাবে ক্ষতিগ্রস্ত করে।

আরো দেখুন
 
 চীনের ভূমিকম্পের তালিকা
 ঐতিহাসিক ভূমিকম্পের তালিকা

তথ্যসূত্র

চীনে ভূমিকম্প
স্মৃতি ঝা

স্মৃতি ঝা (জন্ম: ২৬ ফেব্রুয়ারি ১৯৮৬) হচ্ছেন একজন ভারতীয় টেলিভিশন অভিনেত্রী, যিনি ভারতীয় ধারাবাহিক নাটকে অভিনয় করেন। তিনি ডিজনি চ্যানেলের শিশুতোষ নাটক ধুম মাচাও ধুমে মালিনী শর্মার ভূমিকায় অভিনয় করার মাধ্যমে অভিনয় জগতে আত্মপ্রকাশ করেন। এনডিটিভিতে প্রচারিত ধারাবাহিক জ্যোতি-এ সুধা শর্মার চরিত্রে অভিনয় করার মাধ্যমে স্মৃতি অধিক জনপ্রিয়তা অর্জন করেন। তিনি বর্তমানে জি টিভির জনপ্রিয় নাটক কুমকুম ভাগ্যতে প্রজ্ঞ্যা নামক প্রধান চরিত্রে অভিনয় করেন।

তিনি নেপালের কাঠমান্ডুতে অবস্থিত আধুনিক ভারতীয় স্কুল এবং পরবর্তীতে দিল্লি পাবলিক স্কুল থেকে শিক্ষা লাভ করেন। তার পরিবারের সদস্যরা তাকে তার ডাক নাম ঝালি, তিতু নামে ডাকে। অন্যদিকে, বিনোদন শিল্পে তার বন্ধুরা তাকে চাশমিশ, ফুজ্ঞি, হাওয়া হাওয়াই, লেডি মোগাম্বো ইত্যাদি নামে ডেকে থাকে। কিন্তু তার সবচেয়ে আকর্ষণীয় নামটি তিনি তার ইন্সটাগ্রামের প্রোফাইল নাম দিয়েছেন, যেটি হচ্ছে "পাগল অরাত"।

স্মৃতি ঝা হচ্ছেন একজন সূক্ষ্ম কবি। তার অভিনীত নাটক দিল সে দি দুয়া... সৌভাগ্যবতী ভব? এবং বালিকা বধুর জন্য তিনি নিজেই নিজের বেশ কয়েকটি সংলাপ লিখেছিলেন।

টেলিভিশন

পুরস্কার

তথ্যসূত্র

বহিঃসংযোগ

 
 
 

জীবিত ব্যক্তি
১৯৮৬-এ জন্ম
ভারতীয় টেলিভিশন অভিনেত্রী
হিন্দি টেলিভিশন অভিনেত্রী
ভারতীয় ধারাবাহিক নাটকের অভিনেত্রী
মুম্বইয়ের অভিনেত্রী
ফিয়ার ফ্যাক্টর: খতরোঁ কে খিলাড়ির প্রতিযোগী
বিহারের অভিনেত্রী
বিজয় কেতন জাদুঘর

বিজয় কেতন জাদুঘর বাংলাদেশের ঢাকা ক্যান্টনমেণ্টে অবস্থিত যা মুক্তিযুদ্ধ, মুক্তিযোদ্ধা এবং বীরত্বসূচক খেতাবপ্রাপ্তদের স্মরণে নির্মিত। ২০০০ সালের ২১ নভেম্বর প্রধানমন্ত্রী শেখ হাসিনা জাদুঘরটি উদ্বোধন করেন।

সংগ্রহ
বিজয়  কেতন জাদুঘরের মূলমন্ত্র হচ্ছে অতীতকে শ্রদ্ধা কর, ভবিষ্যতকে আলোকিত কর। এ জাদুঘরের ছয়টি গ্যালারিতে মুক্তিযুদ্ধে ব্যবহৃত বাংলাদেশের সামরিক যোদ্ধাদের নানা কীর্তি, স্মৃতিস্মারক, সেক্টর কমান্ডারদের আলোকচিত্র ও পরিচিতি, মুক্তিযোদ্ধাদের ব্যবহৃত রাইফেল, কামান, বীরশ্রেষ্ঠ হামিদুর রহমানের বহনের কফিন ইত্যাদি প্রদর্শন করা হয়। জাদুঘরের সামনে সাতজন বীরশ্রেষ্ঠের ভাস্কর্য ও সংগ্রাম থেকে স্বাধীনতা নামে দীর্ঘ মুরাল বা দেয়াল চিত্র আছে। এই জাদুঘরটির প্রদর্শনীয় সামগ্রীর মধ্যে রয়েছে বাংলাদেশের ঐতিহাসিক পটভূমি, আগরতলা ষড়যন্ত্র মামলায় আটক বঙ্গবন্ধু শেখ মুজিবুর রহমানের বন্দিশালা। এগুলির নামকরণ হয়েছে ‘হল অফ ফেম’। তাছাড়া এখানে  প্রদর্শিত হচ্ছে বাংলাদেশের সংবিধানের মূলকপি, জাতীয় পতাকা, বাংলাদেশের মানচিত্র এবং ধাতুপাতে খোদাইকৃত জাতীয় সঙ্গীত।

জাদুঘরের মূল ফটকে স্থাপিত হয়েছে সাত জন মুক্তিযোদ্ধার একটি সম্মিলিত ভাস্কর্য। এদের একজন হলেন বাংলাদেশের পতাকাবাহী এক নারী। এই বিশেষ ভাস্কর্যটিকে বিজয় কেতন বলা হয়।

পরিদর্শনের সময়
বুধবার ব্যতীত বৃহস্পতি থেকে মঙ্গলবার বিকাল ৩টা থেকে রাত ৮টা পর্যন্ত, শনিবার ১০টা থেকে দুপুর ১২টা এবং বিকাল ৩টা থেকে রাত ৮টা পর্যন্ত বিজয় কেতন মুক্তিযুদ্ধ জাদুঘর খোলা থাকে।

তথ্যসূত্র 

ঢাকার জাদুঘর
ইউজিন চ্যাপলিন

ইউজিন অ্যান্থনি চ্যাপলিন (ইংরেজি: Eugene Anthony Chaplin; জন্ম: ২৩ আগস্ট, ১৯৫৩) হলেন একজন রেকর্ডিং প্রকৌশলী এবং প্রামাণ্যচিত্র নির্মাতা। তিনি অভিনেতা ও চলচ্চিত্র নির্মাতা চার্লি চ্যাপলিন ও তার চতুর্থ স্ত্রী উনা ওনিলের পুত্র। তার নাম রাখা হয় তার মাতামহ নোবেল ও পুলিৎজার পুরস্কার বিজয়ী ইউজিন ওনিলের নামানুসারে।

প্রারম্ভিক জীবন 
ইউজিনের পিতা চার্লি চ্যাপলিন ছিলেন একজন চলচ্চিত্র অভিনেতা ও নির্মাতা। তার মাতা উনা ওনিল ছিলেন চার্লির চতুর্থ স্ত্রী। চার্লির বিরুদ্ধে কমিউনিস্ট আন্দোলনের সাথে সম্পৃক্তরার অভিযোগ ওঠলে তার যুক্তরাষ্ট্রে প্রবেশাধিকার নিষিদ্ধ হয় এবং তিনি সুইজারল্যান্ডে বসবাস শুরু করেন। সেখানেই ইউজিনের জন্ম হয়।

কর্মজীবন 
ইউজিন সুইজারল্যান্ডের ভেভেতে অনুষ্ঠিত আন্তর্জাতিক কমেডি চলচ্চিত্র উৎসবের সভাপতি এবং ২০১২ সালে তিনি ভদ্রেউইল ডরিয়ন সার্কাসের জুরি হিসেবে দ্বায়িত্ব পালন করেন। তিনি তার পিতা চার্লি চ্যাপলিনকে নিয়ে প্রামাণ্যচিত্র চার্লি চ্যাপলিন: আ ফ্যামিলি ট্রিবিউট নির্মাণ করেন। এই প্রামাণ্যচিত্র চার্লির সুইজারল্যান্ডের কর্সিয়ের সুর ভেভের বাড়ির কিছু পূর্বে অদেখা চিত্র দেখা যায়। এছাড়া তিনি চ্যাপলিনের সঙ্গীত জীবন নিয়ে বর্ণনামূলক সঙ্গীতধর্মী স্মাইল নির্মাণ করেন।

রেকর্ডিং প্রকৌশলী হিসেবে তিনি দ্য রোলিং স্টোন্‌স, ডেভিড বোই, ও কুইন সঙ্গীতদলের সাথে কাজ করেছেন।

আরও দেখুন 
 চ্যাপলিন পরিবার

তথ্যসূত্র

বহিঃসংযোগ 
 

১৯৫৩-এ জন্ম
জীবিত ব্যক্তি
চ্যাপলিন পরিবার
সুইস চলচ্চিত্র পরিচালক
ডমিনো তত্ত্ব

আন্তর্জাতিক সম্পর্কে 'ডমিনো তত্ত্ব' বহুল প্রচলিত একটা তত্ত্ব। যুক্তরাষ্ট্র পঞ্চাশের দশকে প্রথমবারের মতো এই তত্ত্বের কথা প্রচার করেছিল। পঞ্চাশের দশকে ইন্দোচীনে যখন সমাজতন্ত্রীরা একের পর এক রাষ্ট্রে ক্ষমতাসীন হচ্ছিল, তখন যুক্তরাষ্ট্র এই 'ডমিনো তত্ত্ব'র কথা প্রচার করেছিল।এর উদ্দেশ্য ছিল একটাই, সমাজতন্ত্রীদের ঠেকাতে সামরিক হস্তক্ষেপ। ডমিনো তত্ত্বে বলা হয়েছে, কোনো একটি রাষ্ট্রে যদি সমাজতন্ত্রীরা ক্ষমতাসীন হয়, তাহলে পাশের রাষ্ট্রটিও সমাজতন্ত্রীদের দখলে চলে যাবে। অনেকগুলো তাস যদি দাঁড় করিয়ে রাখা যায়, একটিকে টোকা দিয়ে ফেলে দিলে এক এক করে পাশের তাসগুলোও পড়ে যাবে। এটাই হচ্ছে ডমিনো তত্ত্বের মূল কথা। এর অর্থ পরিষ্কার, সমাজতন্ত্রের প্রসার ঠেকাও! ভিয়েতনাম যুদ্ধ(১৯৫৫-১৯৭৫) এবং স্নায়ুযুদ্ধের সময়ও যুক্তরাষ্ট্র এই ডমিনো তত্ত্ব প্রয়োগ করেছিল।

মার্কিন প্রেসিডেন্ট ডোয়াইট ডি. আইজেনহাওয়ার ১৯৫৪ সালের ৭ এপ্রিল এক সংবাদ সম্মেলনে ইন্দোচিনে কমিউনিজমের কথা উল্লেখ করার সময় তত্ত্বটি বর্ণনা করেছিলেন:

তথ্যসূত্র 

স্নায়ুযুদ্ধের পরিভাষা
স্নায়ুযুদ্ধের নীতি
মার্কিন যুক্তরাষ্ট্রের বৈদেশিক সম্পর্কের ইতিহাস
বিপ্লবের পরিভাষা
রাজনৈতিক তত্ত্ব
সমাজতন্ত্র বিরোধী
ডাইবেঞ্জোথায়োফিন

ডাইবেঞ্জোথায়োফিন (DBT) হল এমন একটি সালফার-ঘটিত জৈব যৌগ যাতে দুটি বেঞ্জিন বলয় একটি কেন্দ্রীয় থায়োফিন বলয়ের সঙ্গে যুক্ত। এটি একটি বর্ণহীন কঠিন পদার্থ যা রাসায়নিকভাবে অ্যান্থ্রাসিনের অনুরূপ। এই ত্রি-বলয়বিশিষ্ট হেটেরোসাইকেল এবং বিশেষ করে ইহার অ্যালকিল প্রতিস্থাপিত সঞ্জাত যৌগগুলি পেট্রোলিয়ামের অপেক্ষাকৃত ভারী পৃথকাংশে ব্যাপকভাবে লভ্য।

সংশ্লেষণ এবং বিক্রিয়া 
ডাইবেঞ্জোথায়োফিন অ্যালুমিনিয়াম ট্রাইক্লোরাইডের উপস্থিতিতে বাইফিনাইলের সঙ্গে সালফার ডাইক্লোরাইডের বিক্রিয়ায় প্রস্তুত করা হয়।

লিথিয়ামের দ্বারা বিজারণের ফলে একটি C-S বন্ধন ছিন্ন হয়। S-জারণের ফলে জনিতৃ ডাইবেঞ্জোথায়োফিনের চেয়েও বেশি মুক্তিপ্রিয় সালফোন তৈরি হয়। বিউটাইল লিথিইয়ামের সংগে এই হেটেরোসাইকেলটি  4 ও 6 নং অবস্থানে.ধাপে ধাপে লিথিয়েশন ঘটায়।

তথ্যসূত্র 

Chembox having DSD data